Gulsčioji serenoja
Gulsčioji serenoja (Serenoa repens, sin. Sabal serrulata) – arekinių (Arecaceae) šeimos palmių rūšis, priklausanti monotipinei serenojų (Serenoa) genčiai. Auga pietryčių JAV, daugiausia Meksikos įlankos pakrantėje, Floridoje. Tai nedidelis 2-4 m augalas. Kamienas daugiašakis, lapai dideli, vėduokliški, sudaryti iš 20 lapelių (jų ilgis 50-100 cm). Žiedai gelsvai balti, 5 mm skersmens, susitelkę 60 cm ilgio šluotelėse. Vaisius – rausvai juodas kaulavaisis, valgomas.